Title: Opiskelun tueksi
Course: Perehdytystä opiskelijalle

Oppilaitoksen työ- ja loma-ajat 2019-2020

Tredun lukuvuosi 1.8.2019 - 31.7.2020:
Kesäjakso 31.5. - 31.7.2020

Lukuvuosi 1.8.2020 - 31.7.2021:
Aloittavien opiskelijoiden syyslukukauden aloituspäivämäärä on 5.8.2020.
Jatkavat opiskelijat aloittavat syyslukukauden 1.8.2020 jälkeen erikseen ilmoitettuna ajankohtana.

Syyslukukausi 1.8.2020 - 20.12.2020
- syysloma 12.10.- 18.10.2020
- joululoma 21.12.2020 - 6.1.2021

Kevätlukukausi 7.1.2021-5.6.2021
- talviloma 1.3.-7.3.2021
Kesäjakso 6.6.2021-31.7.2021

Opintotoimistot auttavat jokaisessa toimipisteessä

Opintotoimistossa voit asioida kun haluat hoitaa seuraavia asioita:

- Opiskelutodistukset ja opintosuoritusotteet.
- Vanhentuneen salasanan uusiminen, mikäli sähköinen aktivointi ei onnistu Wilmassa.
- Neuvontaa opintotuen, koulumatkatuen, TKL:n, VR:n ja Matkahuollon alennuslippujen hakemiseen.
- Opiskelijoiden vakuutusasiat tapaturman sattuessa​.
- Pyynnöt tutkintotodistuksen jäljennöksistä.

Opintotoimistojen yhteystiedot löydät täältä.

Startti.tredu.fi -sivulta löytyvät opiskelijan digitaaliset työvälineet

Opinto-ohjaus Tredussa

Opinto-ohjauksen tavoitteena on auttaa opiskelijaa henkilökohtaisen osaamisen kehittämissuunnitelman (HOKS) suunnittelussa ja päivittämisessä. Ohjauksen tavoitteena on tukea opiskelijaa opintoihin sitoutumisessa, valinnoissa, edistää opiskelijan opintojen etenemistä ja valmistumista. Opinto-ohjauksella pyritään selkiyttämään opiskelijan omia tavoitteita ja tuetaan tavoitteiden saavuttamista. Opiskelija saa ohjausta myös työllistymiseen ja jatko-opintoihin. Opinto-ohjausta toteutetaan ryhmäohjauksena, pienryhmäohjauksena ja henkilökohtaisena ohjauksena. Opinto-ohjaajat ja heidän yhteystietonsa löydät täältä.

Erityistä tukea tarvitsevien opiskelijoiden tuki Tredussa

Erityisopetuksen tavoitteena on auttaa niitä opiskelijoita, jotka tarvitsevat erityistä tukea opintojensa aikana. Erityisopettajat tekevät tiivistä yhteistyötä mm. huoltajien, opojen, ammatillisten ohjaajien, opiskelijahuollon ja oppilaitoksen ulkopuolisten verkostojen kanssa, jotta opinnot saataisiin sujumaan. Jokaisella tutkintoalalla on oma erityisopettaja; erityisopettajan nimi ja puhelinnumero löytyvät Tredun sivulta ja jatkossa Wilmasta opiskelijan HOKSin ylälaidasta.

Ammatillinen ohjaaja

Ammatillinen ohjaaja ohjaa ja tukee opiskelijoita opinnoissa yksilötasolla tai ryhmässä sekä työpajaympäristöissä että luokkatiloissa, tukee opiskelijaa arjen haasteissa ja tekee moniammatillista verkostotyötä sekä oppilaitoksessa että sen ulkopuolella. Eri toimipisteissä ja tutkintoaloilla ammatillisilla ohjaajilla on erilaisia työnkuvia.

Opiskelijan OMA-opettaja

Jokaiselle opiskelijalle on osoitettu OMA-opettaja, jonka kanssa opiskelija käy HOKS-keskustelua opintojensa ajan. OMA-opettajalla on kokonaiskuva opiskelijan opintojen tilanteesta.

HOKS-keskustelu

Ammatillisen koulutuksen opintopolku on jokaisen opiskelijan kohdalla yksilöllinen ja joustava. Opintojen alussa opiskelijalle laaditaan henkilökohtainen osaamisen kehittämissuunnitelma (HOKS), jossa tunnustetaan opiskelijan aiempi osaaminen, tutustutaan alan ammattitaitovaatimuksiin ja suunnitellaan, millaista osaamista opiskelija tarvitsee sekä miten sitä hankitaan. Samalla suunnitellaan tarvittavat ohjaus- ja tukitoimet. HOKSia päivitetään ja seurataan opintojen etenemisen eri vaiheissa yhdessä opiskelijan ja muiden toimijoiden kanssa. Opiskelijan ohje ensimmäiseen HOKS-keskusteluun valmistautumisesta.

Ammatillisten opintojen e-perusteet

Jokaisen ammattitutkinnon ammattitaitovaatimukset ja yhteisten tutkinnon osien osaamistavoitteet on kirjattu alojen e-perusteisiin. Pääset lukemaan niitä täältä.

Opiskelijahuolto ja terveydenhoito

Terveydenhoidon yhteystiedot löydät täältä.

Koulupsykologien ja kuraattorien yhteystiedot löydät täältä.

Ruokailu toimipisteissä

Päätoimisessa perustutkintokoulutuksessa ja valmentavassa koulutuksessa opiskelijalla on oikeus maksuttomaan ateriaan sellaisina päivinä, joina opiskelijan henkilökohtainen osaamisen kehittämissuunnitelma edellyttää opiskelijan läsnäoloa koulutuksen järjestäjän osoittamassa koulutuspaikassa.

Maksuttoman aterian saadaksesi tarvitset viivakoodillisen Kela-, henkilö-, ajo- tai mopokortin. Opiskelijat, joilla ei vielä ole suomalaista henkilötunnusta, saavat opintotoimistosta päivittäin lapun tätä varten.

Tarvittaessa opiskelijalle tarjotaan vakavan allergian, sairauden tai eettisen vakaumuksen edellyttämä ruokavalio. Tredun opiskelijat toimittavat erityisruokavaliolomakkeet opiskelijaravintolan henkilöstölle.