Title: Yhteiset tutkinnon osat
Course: Perehdytystä opiskelijalle

Yhteiset tutkinnon osat

Tutkintoosi kuuluvat ammatillisten opintojen lisäksi myös yhteiset tutkinnon osat (YTO:t).

YTOjen opiskelun tarkoituksena on tukea opiskelijan ammatillista identiteettiä ja tarjota taitoja niin työ- kuin siviilielämäänkin. Lisäksi YTOilla on merkittävä tehtävä opiskelijan jatko-opintokelpoisuuden luomisessa. Opintojen alussa siirtyminen esimerkiksi ammattikorkeakouluun voi tuntua kaukaiselta ajatukselta, mutta suorittamalla YTO-opinnot hyvillä arvosanoilla varmistaa itselleen parhaat mahdollisuudet tehdä valintoja myöhemmin. Joihinkin jatko-opintoihin voi päästä jopa suoraan hyvien YTO-arvosanojen ansiosta.

Lähiopetusta tarjotaan 16 h / osp. Pakollisia osaamispisteitä tulee suorittaa 26, valinnaisia 9. YTOissa kuten muissakin opinnoissa arvioidaan opiskelijan osaamista, jota erityisesti aikuisopiskelijoiden kohdalla voidaan tunnustaa todistusten perusteella tai puuttuvin osin myös eri tavoin tunnistaa. OMA-opettajasi auttaa tässä prosessissa.

Perustutkinnon rakenne

Koko tutkintojen opinnot ovat laajuudeltaan 180 osaamispistettä (osp) ja koostuvat seuraavasti:

- Ammatilliset tutkinnon osat 145 osp
- Yhteiset tutkinnon osat 35 osp (pakolliset 26 osp + valinnaiset 9 osp)
  - Viestintä- ja vuorovaikutusosaaminen 11 osp
  - Matemaattis- luonnontieteellinen osaaminen 6 osp
  - Yhteiskunta- ja työelämäosaaminen 9 osp

Yhteisten tutkintojen osien (YTOjen) opintoihin kuuluvat seuraavat aineet:

- Äidinkieli tai suomi toisena kielenä
- Toinen kotimainen kieli, ruotsi
- Vieras kieli (englanti, saksa, ranska, espanja, portugali, venäjä, kiina)
- Matematiikka
- Kemia
- Fysiikka
- Toiminta digitaalisessa ympäristössä
- Yhteiskunnalliset aineet
- Kestävä kehitys
- Liikunta ja terveystieto
- Taide ja luova ilmaisu